Professori näkee Flow’n ja muiden festivaaliyhtiöiden talkootyössä paljon ongelmia – lakia pitää noudattaa, ”vaikka talkoolaisilla on kliffaa”

Professori Heikki Halilan mukaan pääsyoikeudet festivaalialueelle voivat olla ”peiteltyä palkkaa”. Myös talkoolaisiksi kutsuttujen työntekijöiden vakuutusturva työtapaturmien varalta on kysymysmerkki.

Helsingin yliopiston siviilioikeuden professori Heikki Halila näkee talkootyövoiman käytössä yrityksissä paljon ongelmia. Halila on erikoistunut yhdistys-, sopimus- ja urheiluoikeuteen ja on paneutunut talkootyön ongelmiin urheiluseuratoiminnassa.